**Član 106 Zakona o visokom obrazovanju**

Status studenta prestaje:

1.sticanjme diplome odgovarajućeg nivoa obrazovanja:

2.ispisom ;

2a.ako ne završi studijski program u roku propisanim zakonom i statutom ustanove;

3. Isključenjem sa ustanove

Uslovi pod kojim status studenta prestaje iz stava 1 tač.2,2ai 3 ovog člana, kao i postupci po žalbi uređuju se statutom ustanove.

**Član 146 Statuta Univerziteta Crne Gore**

Student može biti ispisan sa Univerziteta na lični zahtjev ili ako ne izvršava obaveze preuzete ugovorom o studiranju.

Neizvršavanje obaveza iz stava 1 ovog člana predstavlja nepohađanjenastave u toku cijele godine, neupisivanje naredne godine studija, odnosno propuštanje ponovnog prijavljivanja zaostalih predmeta iz prethodne godine studija u propisanom roku, a da mu pri tom ne miruju prava i obaveze utvrđene članom 145 ovog statuta.Rješenje o ispisu donosi dekan, po ovlašćenju rektora.

Rješenje o ispisu sadrži naziv studijskog programa na koji je student bio upisan i period studiranja. Uz rješenje se izdaje potvrda o ukupno stečenim ECTS kreditima, sa popisom položenih ispita i pripadajućim ECTS kreditima i postignutim ocjenama. Ispis studenta se konstatuje u indeksu.

Žalba na odluku o ispisu može se izjaviti Senatu, čija odluka je konačna.

Studentski parlament ima pravo da se obrati Senatu ako smatra da je u postupku ispisa bilo neregularnosti.